একই চিত্র দেখা গিয়েছে কাটোয়া, কেতুগ্রাম, মঙ্গলকোটেও। সেখানে শহর এবং গ্রামাঞ্চল, দুই জায়গাতেই পাল্লা দিয়ে শব্দবাজি ফেটেছে। যদিও পুলিশের দাবি, বাজির উপর অনেকটাই নিয়ন্ত্রণ আনা গিয়েছে। অতিরিক্ত পুলিশ সুপার (গ্রামীণ) রাজনারায়ণ মুখোপাধ্যায় বলেন, 'অন্য বছরের তুলনায় এ বছর অনেক কম বাজি ফেটেছে। আমরা আগে থেকেই সতর্ক ছিলাম। সব স্তরে সতর্ক থাকার নির্দেশও দেওয়া হয়েছিল। গ্রামের দিকেও বাজি ফাটার হার কম।'